
	Aktiwiteit 1: Studiestyle & Studiestrategieë
Voltooi die volgende aktiwiteit individueel.   



Lees die uittreksel hieronder en beantwoord die vrae wat volg.
	Benadering tot verskillende leertake

Leerders kan skoolwerk op verskillende maniere benader en maak dikwels staat op bekende metodes of metodes waarmee hulle gemaklik voel. Navorsing oor metakognisie¹ moedig leerders aan om meer bewus te wees van hoe hulle leer en om groter verantwoordelikheid te aanvaar vir die besluite wat hulle tydens hul studies neem.

Woordelys:
1metakognisie: Om oor jou eie leer na te dink en dit te bestuur deur te beplan, te monitor en te evalueer hoe doeltreffend jy leer.

[Aangepas vanaf: https://educationendowmentfoundation.org.uk/  Toegangsdatum: 1 Augustus 2026]



Skryf paragrawe oor studiestyle en -strategieë. Gebruik die volgende as riglyn:

1. 	Noem kortliks TWEE faktore wat ’n leerder se voorkeurstudiestyl kan beïnvloed.	   	   (2 × 1) (2)

Moontlike antwoorde kan die volgende insluit:
· Die geraasvlak waarby die leerder die beste konsentreer. (🗸)
· Die tyd van die dag wanneer die leerder die doeltreffendste studeer. (🗸)
· Die plek/studieruimte wat tot die leerder se beskikking is. (🗸)
Of die leerder verkies... 
· om individueel of in ’n groep te studeer. (🗸)
· om visuele materiaal, soos diagramme/kaarte, te gebruik. (🗸)
· om na verduidelikings te luister/inligting hardop te bespreek. (🗸)
· om deur lees, skryf en die maak van notas te leer. (🗸)
· om deur praktiese aktiwiteite/demonstrasies/die praktiese toepassing van kennis te leer. (🗸)

Enige TWEE van die bogenoemde vir EEN punt elk



2. 	Analiseer hoe ’n leerder negatief beïnvloed kan word wanneer hulle slegs op hul 
voorkeurstudiestyl  staatmaak, terwyl verskillende akademiese take die toepassing van ‘n  verskeidenheid vaardighede en vermoëns vereis.		    				   (1 × 4) (4)

Moontlike antwoorde kan die volgende insluit:
· Om slegs op visuele materiaal staat te maak, (🗸) soos diagramme/video’s vir elke leertaak, (🗸) kan ’n leerder verhinder om berekeninge te oefen/gedetailleerde antwoorde te skryf, (🗸) en sodoende hul vermoë beperk om die vereiste vaardighede tydens ’n assessering toe te pas. (🗸)
· Om slegs notas te lees/oor te skryf, (🗸) sonder om te toets of die inligting herroep/toegepas kan word, (🗸) kan die indruk skep dat die leerder die werk verstaan, (🗸) wat daartoe kan lei dat hulle kan sukkel om vrae sonder die hulp van hul notas te beantwoord. (🗸)
· Om slegs in ’n groep te studeer, (🗸) waar leerders teen verskillende tempo’s kan werk/maklik afgelei kan word, (🗸) kan ’n leerder verhinder om op hul individuele swakpunte te fokus, (🗸) en sodoende veroorsaak dat belangrike inhoud onvoldoende hersien word. (🗸)
· Om slegs onafhanklik te studeer, (🗸) sonder om moeilike konsepte te bespreek/alternatiewe verduidelikings te hoor, (🗸) kan ’n leerder verhinder om tekortkominge in hul begrip te identifiseer, (🗸) en sodoende veroorsaak dat wanbegrippe voortduur. (🗸)
· Om slegs praktiese aktiwiteite/demonstrasies te gebruik, (🗸) sonder om geskrewe antwoorde te lees/op te som/te oefen, (🗸) kan dit vir ’n leerder moeilik maak om kennis in die vereiste eksamenformaat te organiseer, (🗸) en sodoende hul prestasie in geskrewe assesserings negatief beïnvloed. (🗸)
· Om metodes volgens persoonlike voorkeur eerder as die vereistes van die taak te kies, (🗸) kan daartoe lei dat die leerder herhaaldelik ’n ongeskikte benadering gebruik, (🗸) wat hulle kan verhinder om die spesifieke assesseringsvaardigheid te oefen, (🗸) en sodoende hul kanse verminder om die verwagte resultaat te behaal. (🗸)
· Om nie verskillende benaderings te kombineer nie, (🗸) selfs wanneer ’n taak die memorisering/verduideliking/toepassing van inligting vereis, (🗸) kan tot onvolledige voorbereiding lei, (🗸) wat dit vir die leerder moeilik kan maak om verskillende soorte eksamenvrae te beantwoord. (🗸)

Enige EEN van die bogenoemde vir VIER punte
(Om die volle VIER punte vir 'n ANALISE toe te ken, moet leerders: 'n feit/stelling/opinie gee, (🗸) 'n uitbreiding/verklaring gee, (🗸) die uitbreiding/verklaring motiveer (🗸) en 'n uitkoms gee. (🗸))

3.	Evalueer die uitwerking wat die keuse van gepaste studiestrategieë, volgens die vereistes 
van ’n taak, op ’n leerder se akademiese prestasie kan hê.	 				   (1 × 4) (4) 

Moontlike antwoorde kan die volgende insluit:
· Die keuse van ’n strategie wat by die vereistes van die taak pas, kan akademiese prestasie verbeter, (🗸) omdat die leerder die kennis/vaardigheid oefen wat geassesseer gaan word; (🗸)die strategie kan egter ‘n minimale uitwerking hê indien dit nie konsekwent gebruik word nie, (🗸) aangesien die leerder dalk nie genoeg oefening kry om die inhoud te bemeester nie. (🗸)
· Die voltooiing van ou eksamenvrae kan ’n leerder help om doeltreffend voor te berei, (🗸) omdat dit geleenthede bied om kennis toe te pas/antwoorde in die vereiste formaat te oefen; (🗸)dit kan egter ondoeltreffend wees om slegs op vorige vraestelle te fokus, (🗸) indien die leerder nog nie ’n deeglike begrip van die inhoud ontwikkel het nie. (🗸)
· Die gebruik van flitskaarte/aktiewe herroeping vir definisies kan ’n leerder se geheue versterk, (🗸) omdat hulle die inligting herhaaldelik herroep sonder om na hul notas te verwys; (🗸)hierdie strategieë is egter moontlik nie voldoende vir take wat gedetailleerde verduidelikings/probleemoplossing vereis nie, (🗸) aangesien die leerder ook moet oefen om die inligting toe te pas. (🗸)
· Die keuse van verskillende strategieë vir verskillende soorte inhoud kan begrip/eksamenvoorbereiding verbeter, (🗸) omdat elke deel van die vak volgens die spesifieke vereistes daarvan benader word; (🗸)die gebruik van te veel ingewikkelde strategieë kan egter tydrowend wees, (🗸) wat die tyd beskikbaar vir die werklike hersiening kan verminder. (🗸)
· Besinning oor die doeltreffendheid van ’n gekose strategie kan ’n leerder help om hul benadering te verbeter, (🗸) omdat ondoeltreffende metodes voor die eksamen aangepas kan word; (🗸)die leerder kan egter steeds swak presteer indien hulle nie op hul bevindings reageer nie, (🗸) aangesien die blote identifisering van ’n probleem nie hul leer sal verbeter nie. (🗸)
· Oefening onder tydsbeperking/selftoetsing kan ’n leerder se selfvertroue verbeter, (🗸) omdat hulle gewoond raak daaraan om inligting onder assesseringsomstandighede te herroep/toe te pas; (🗸)’n oormatige fokus op tydsbeperkte oefening kan egter druk verhoog, (🗸) veral indien die leerder nog nie ’n deeglike begrip van die inhoud ontwikkel het nie. (🗸)
· Die kombinasie van geskikte strategieë kan ’n leerder se vermoë verbeter om inligting te verstaan/te onthou/toe te pas, (🗸) wat tot meer volledige eksamenvoorbereiding kan lei; (🗸)die strategieë sal egter moontlik nie hul uitslae verbeter indien afleidings/swak tydsbestuur voortduur nie, (🗸) aangesien die leerder die metodes dalk nie gereeld/doeltreffend toepas nie. (🗸)

Enige EEN van die bogenoemde vir VIER punte
(d.w.s. Om die volle VIER punte vir die EVALUERING te ontvang, moet leerders: 'n positiewe stelling gee, (🗸) dit motiveer, (🗸) 'n teenstellende stelling gee (🗸) en die tweede stelling motiveer. (🗸))
[Totaal: 10]

	Aktiwiteit 2: Refleksie
Voltooi die volgende aktiwiteit individueel.   



1.	Kies EEN vak waarvoor jy vir ’n eksamen voorberei.
Vak: ___________________________	 	   Eksamendatum: ________________________

2.	Identifiseer DRIE verskillende onderwerpe of tipes inhoud in die vak. Kies ’n geskikte studiestrategie vir elkeen.

	Onderwerp of inhoud
	Wat die taak vereis
	Geskikte studiestrategie

	1.
	

	



	2.
	

	



	3.
	

	





3.	Beantwoord die vrae wat volg nadat jy die strategieë toegepas het:

a.	Het die strategieë jou gehelp om die inhoud te verstaan, te onthou of toe te pas? Verduidelik jou antwoord.
____________________________________________________________________________________________________________________________________________________________________________________________________________________________________________________________________________________________________________

b.	Wat sal jy aanhou doen of verander terwyl jy verder vir die eksamen voorberei?
____________________________________________________________________________________________________________________________________________________________________________________________________________________________________________________________________________________________________________

→ Leerders sal persoonlike reaksies op hierdie aktiwiteit hê.
 

©2026 Teenactiv                                                                           		2	                                                     		  www.teenactiv.co.za
image1.png
GRAAD 11

Kwartaal 4
Studievaardighede





image2.png




image3.jpeg
-
e

teenactiv

Benscaf g B -t V. gy A5 - Sl





